BAREIT ปลอดภัยและมั่นคง
27 มกราคม 2566

BAREIT ปลอดภัยและมั่นคง
BAREIT ก่อตั้งโดย บมจ.การบินกรุงเทพ (BA) เมื่อวันที่ 5 ก.ย. 2565 และมีวันเสนอซื้อขายหุ้นครั้งแรก (IPO) เมื่อวันที่ 14 ก.ย.2565 กองทรัสต์ระดมทุนได้ 1.033 หมื่นลบ. ด้วยการออกหน่วยลงทุนจำนวน 1,033 ล้านหน่วยที่ราคา IPO ที่ 10 บาท กองทรัสต์ได้ลงทุนจำนวน 1.43 หมื่นลบ. ในทรัพย์สินที่เป็นสิทธิ์การเช่าถือครองอสังหาริมทรัพย์ในระยะยาว (leasehold) รวมถึงสนามบินสมุยและสิ่งอำนวยความสะดวกอื่นๆ ในสนามบินจาก BA (ผู้สนับสนุนรายเดียว) สิทธิในสิทธิการเช่าทรัพย์สินจะมีอายุ 25 ปี เริ่มต้นตั้งแต่วันที่ 7 ก.ย.2565 ถึงวันที่ 6 ก.ย.2590 โดย BAREIT ทำสัญญาเช่ากับ BA (ผู้เช่ารายเดียว) โดยมีระยะเวลาการเช่าเท่ากับระยะเวลา leasehold ของสินทรัพย์
เราเริ่มการวิเคราะห์ BAREIT ด้วยคำแนะนำ “ซื้อ” และ TP ที่ 12.1 บาท หนุนโดย 1) อัตราตอบแทนพันธบัตรแตะระดับสูงสุดแล้ว และ 2) การฟื้นตัวของจำนวน นทท.
คาด DY ปี 66/67/68 ที่ 7.2%/7.2%/7.3% และ market IRR ที่ 6.98% เราจัดอันดับ BAREIT ให้อยู่ที่ 9 จาก 22 กอง REIT/IFF ภายใต้การวิเคราะห์ของเรา
คาดอุตสาหกรรมการบินที่ฟื้นตัวอย่างรวดเร็วจะลดโอกาสในการผิดนัดชำระหนี้ของ BA และลดต้นทุนเงินทุนของ BAREIT ในภายหลัง
มุมมอง KS
แนะนำ “ซื้อ” เราเริ่มวิเคราะห์ BAREIT ด้วยคำแนะนำ “ซื้อ” และราคาเป้าหมายสิ้นปี 2566 อิงด้วยวิธี DCF ที่ 12.1 บาท โดยมีปัจจัยเพิ่มตัวคูณมูลค่าหุ้น ได้แก่ ความเสี่ยงในการผิดนัดชำระหนี้ที่ลดลงของผู้สนับสนุนและความน่าจะเป็นที่สูงขึ้นของการอัดฉีดสินทรัพย์ใหม่ เราชอบกระแสการเช่าแบบคงที่ของ BAREIT ที่มีอัตราการเพิ่มขึ้นที่แน่นอนตลอดอายุสัญญาเช่าระยะยาว 25 ปี จากการประเมินมูลค่าด้วยวิธี DCF และ WACC ที่ 6.4% เราได้ราคาเป้าหมายสิ้นปี 2566 ที่ 12.1 บาท เรายังไม่ได้รวมการซื้อสินทรัพย์ใหม่ และคาดว่ากองทรัสต์จะปิดตัวลงหลังสัญญาเช่าหมดอายุในวันที่ 6 ก.ย.2590
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน